open-index/open-wikipedia-markdown huggingface dataset:
தலதா அத்துகோரல

**தலதா அத்துகோரல** (*Thalatha Atukorale,* பிறப்பு: மே 30, 1963),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சி  சார்பில் இரத்தினபுரி மாவட்டத்திலிருந்து மக்களால் தெரிவு செய்யப்பட்ட உறுப்பினர். ஒரு சட்டத்தரணியும் கூட. விடுதலை பெற்ற இலங்கையின் 13வது நாடாளுமன்ற (2004) பிரதிநிதியாகவும் தெரிவு செய்யப்பட்டிருந்தார்.இவர் 2015 செப்டம்பர் 4 அன்று வெளிநாட்டு வேலைவாய்ப்பு அமைச்சராக நியமிக்கப்பட்டார்.

## வாழ்க்கைக் குறிப்பு
231/1 ஸ்டான்லி திலகரத்ன மாவத்தை, நுகேகொடையில் வசிக்கும் இவர், பௌத்த மதத்தைச் சேர்ந்தவர்.

## மேற்கோள்கள்

## உசாத்துணை
* திருமதி தலதா அதுகோரல

பகுப்பு:இலங்கை அரசியல்வாதிகள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:1963 பிறப்புகள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:வாழும் மக்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:இரத்தினபுரி மாவட்ட நபர்கள்
மகிந்த அமரவீர

**மஹிந்த அமரவீர** (*Mahinda Amaraweera,* (பிறப்பு: பிப்ரவரி 12, 1962)  இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில்,  ஐக்கிய மக்கள் சுதந்திர முன்னணியின் சார்பில் ஹம்பாந்தோட்டை மாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் திட்டமிடல் முகாமைத்துவ அமைச்சராகவும் உள்ளார். சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று மீன்பிடி மற்றும் நீரியல் வள அமைச்சராக நியமிக்கப்பட்டார்.

## வாழ்க்கைக் குறிப்பு
கொழும்பு,  110/8,  விஜயராம மாவத்தையில் வசிக்கும் இவர், பௌத்த  மதத்தைச் சேர்ந்தவர்.

## உசாத்துணை
* மஹிந்த அமரவீர 

## குறிப்புகள்


## மேற்கோள்கள்

பகுப்பு:இலங்கை அரசியல்வாதிகள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:1962 பிறப்புகள்
பகுப்பு:வாழும் மக்கள்
பகுப்பு:இலங்கை அமைச்சர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
லலித் திசாநாயக்க

**லலித் திசாநாயக்க*** Lalith Dissanayake,*,  இலங்கை அரசியல்வாதி. இவர் 2010) ஏப்ரலில் நடைபெற்ற 7வது நாடாளுமன்றப் பொதுத் தேர்தலில் ஐக்கிய மக்கள் சுதந்திர முன்னணி சார்பில்  கேகாலை மாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் சுகாதார பிரதி அமைச்சராகவும் உள்ளார். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.

## வாழ்க்கைக் குறிப்பு
கொழும்பில் வசிக்கும் இவர், பௌத்த  மதத்தைச் சேர்ந்தவர்.

## உசாத்துணை
* லலித் திசாநாயக்க

பகுப்பு:இலங்கை அரசியல்வாதிகள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:வாழும் மக்கள்
பகுப்பு:இலங்கை அமைச்சர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:1955 பிறப்புகள்
பகுப்பு:கேகாலை மாவட்ட நபர்கள்
சஜின் டி வாஸ் குணவர்தன

**சஜின் டி வாஸ் குணவர்தன** (*Sajin Vass Gunawardena*,  பிறப்பு: மே 2, 1973),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில்,  ஐக்கிய மக்கள் சுதந்திர முன்னணி சார்பில்  காலி மாவட்டத்திலிருந்து மக்களால் தெரிவு செய்யப்பட்ட உறுப்பினர். 
## வாழ்க்கைக் குறிப்பு
கொழும்பில் வசிக்கும் இவர், பௌத்த  மதத்தைச் சேர்ந்தவர்.

## உசாத்துணை
* சஜின் டி வாஸ் குணவர்தன

பகுப்பு:இலங்கை அரசியல்வாதிகள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:1973 பிறப்புகள்
பகுப்பு:வாழும் மக்கள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
ரி. ரஞ்சித் டி சொய்சா

**ரி. ரஞ்சித் டி சொய்சா** (*T. RANJITH DE SOYSA*,  (பிறப்பு: மே 3, 1962),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில்,  ஐக்கிய மக்கள் சுதந்திர முன்னணி சார்பில் இரத்தினபுரி மாவட்டத்திலிருந்து மக்களால் தெரிவு செய்யப்பட்ட உறுப்பினர். 
## வாழ்க்கைக் குறிப்பு
இரத்தினபுரி, கொடகவெலயில்  வசிக்கும் இவர், ஒரு பெருந்தோட்டத்துறை அதிகாரி ஆவார். பௌத்த  மதத்தைச் சேர்ந்தவர்.

## உசாத்துணை
* ரி. ரஞ்சித் டி சொய்சா

பகுப்பு:இலங்கை அரசியல்வாதிகள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:1962 பிறப்புகள்
ஹர்சா டி சில்வா

**ஹர்சா டி சில்வா** (*Harsha de Silva*, හර්ෂ ද සිල්වා (பிறப்பு: ஆகத்து 30, 1964),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில்,  ஐக்கிய தேசியக் கட்சி சார்பில் தெரிவு செய்யப்பட்ட தேசிய பட்டியல் உறுப்பினர். 

## வாழ்க்கைக் குறிப்பு
கொழும்பில்  வசிக்கும் இவர், ஒரு பொருளியலாளர் ஆவார். பௌத்த  மதத்தைச் சேர்ந்தவர்.

## உசாத்துணை
* ஹர்சா டி சில்வா

பகுப்பு:இலங்கை அரசியல்வாதிகள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:1964 பிறப்புகள்
பகுப்பு:வாழும் மக்கள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கையின் துணை அமைச்சர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
சீனித்தம்பி யோகேஸ்வரன்

**சீனித்தம்பி யோகேஸ்வரன்** (*Seeniththamby Yogeswaran*, பிறப்பு: 16 ஏப்ரல் 1970) இலங்கைத் தமிழ் அரசியல்வாதியும் நாடாளுமன்ற உறுப்பினரும் ஆவார்.

## அரசியலில்
யோகேசுவரன் 2010 நாடாளுமன்றத் தேர்தலில் இலங்கைத் தமிழரசுக் கட்சியின் சார்பில் தமிழ்த் தேசியக் கூட்டமைப்பு வேட்பாளராக மட்டக்களப்பு மாவட்டத்தில் போட்டியிட்டு வெற்றி பெற்று நாடாளுமன்றம் சென்றார். 2015 தேர்தலில் மீண்டும் மட்டக்களப்பு மாவட்டத்தில் போட்டியிட்டு 34,039 விருப்பு வாக்குகள் பெற்று தெரிவானார்.

## உசாத்துணை

பகுப்பு:1970 பிறப்புகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:வாழும் மக்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:மட்டக்களப்பு மாவட்ட நபர்கள்
பகுப்பு:இலங்கை இந்துக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
விழுங்கற்கடுமை

**விழுங்கற்கடுமை** (*Dysphagia*) என்றால் திடமான உணவுகளையும் நீர்ம உணவுகளையும் வாயில் இருந்து இரைப்பைக்கு விழுங்குவதில் உள்ள கடினத்தைக் குறிக்கும் நோயின் உணர்குறியாகும். இவை நோயின் உணர் அறிகுறிகளாக அ.நோ.வ - 10  இல் வகைப்படுத்தப்பட்டிருப்பினும் சிலவேளைகளில் தனித்துவமான சந்தர்ப்பமாகக் கருதப்படுவதுண்டு. விழுங்கற்கடுமையால் பாதிக்கப்பட்டிருப்போர் சிலவேளைகளில் அதனைப் பற்றி உணருவதில்லை.

விழுங்கற்கடுமை போல வேறு உணர்குறிகள் உண்டு; அவற்றுள் விழுங்கல்வலி எனப்படுவது உணவு விழுங்குகையில் உணரப்படும் வலியைக்குறிக்கும், பிறிதொன்று "தொண்டையில் உருண்டை" (Globus pharyngis) எனப்படும் தொண்டைப்பகுதியில் ஏதோ ஒரு கட்டி ஒன்று அடைப்பதைப் போன்ற உணர்வைக் குறிக்கும். தொண்டையில் உருண்டை அழற்சி காரணமாகவோ அல்லது உளவியல் சம்பந்தமானதாகவோ ஏற்படலாம். உணவை விழுங்குவதற்கு ஏற்படக்கூடிய பயமான உணர்வு விழுங்கற்பயம் அல்லது ஃபாகோபோபியா (phagophobia) என அறியப்படுகின்றது.

## வகைகள்
# வாய்த்தொண்டை விழுங்கற்கடுமை
# உணவுக்குழலிய விழுங்கற்கடுமை
# செயற்பாட்டு விழுங்கற்கடுமை

## இணைந்த அறிகுறிகள்
விழுங்கற்கடுமை உள்ளோரில் இருமல், மூச்சடைத்தல் போன்றவை பொதுவாகக் காணப்படும். இந்நோயாளிகள் உணவு தொண்டையில் அல்லது மேல் நெஞ்சில் ஒட்டி இருப்பது போன்ற உணர்வைக் கொண்டிருப்பர், இந்த நிலை உணவு விழுங்கும்போது ஏற்படுகின்றது.
சில நோயாளிகள் தமக்கு விழுங்கற்கடுமை இருப்பதை அறிந்திருப்பதில்லை. சிகிச்சை வழங்கப்படாத விழுங்கற்கடுமை ஆபத்தானது. இத்தகைய சந்தர்ப்பங்களில் உணவு, நீர்ம வகைகள் நுரையீரலுக்குள் புகும், இது உறிஞ்சல் நுரையீரல் அழற்சி (அசுப்பிரேசன் நியுமோனியா) எனப்படும். இருமல் உறிஞ்சல் நுரையீரல் அழற்சி இருப்பதைக் காட்டும் அறிகுறியாகும், எனினும் சிலருக்கு இருமலும் இருப்பதில்லை.

## காரணங்கள்
* பக்கவாதம் (Stroke) அல்லது மூளைக்காயங்கள்
* இயக்க நரம்பணு நோய்கள் (அமையோட்ரோபிக் லேட்டரல் ஸ்க்லெரோசிஸ்)
* நடுக்குவாதம் (பார்கின்சன் நோய்)
* இளம்பிள்ளை வாதம்
* மல்ட்டிபிள் ஸ்களீரோசிஸ்
* தலை, கழுத்து அறுவைச்சிகிச்சை
* வயது (முதிர்ந்தோர்)
* உணவுக்குழாய் பிறப்புக் குறைபாடுகள், நோய்கள், புற்றுநோய்கள்
* கதிர்வீச்சு நோய்
  
## அறுதியிடல்
உடற்பரிசோதனை மூலம் நரம்பு சம்பந்தமான நோய்கள் அறியப்படும், உதாரணமாக, ஒரு நபரது வாய் மூடித் திறப்பது; உணவை அரைத்து மெல்லுவது போன்றவை அவதானிக்கப்படும். உணவு விழுங்கும்போது அவதானிப்பதற்காக ஒரு குவளை தண்ணீர் நோயாளிக்குக் குடிக்கக் கொடுக்கப்படும், பின்னர் இயலுமானால் சில உணவுவகைகள் உட்கொள்ளும்போது விழுங்குவது அவதானித்தல் மேற்கொள்ளப்படும். விழுங்கும்போது அதிகளவிலான உமிழ்நீர் உண்டாகுதல், தாமதமான ஆரம்ப விழுங்கல், இருமல், ஈரலிப்பான குரல், கரடுமுரடான குரல் போன்றவை விழுங்கற்கடுமை இருப்பதை உணர்த்துகின்றது.
## மேற்கோள்கள்

----

பகுப்பு:நோய் அறிகுறிகள்
லைனஸ் (திருத்தந்தை)

**லீனஸ்** (*Linus*) அல்லது **லீனுஸ்** அல்லது **லைனஸ்** என்பவர் கத்தோலிக்க திருச்சபையின் இரண்டாம் திருத்தந்தையாகக் கருதப்படுகிறார். இயேசுவால் திருச்சபையின் தலைவராக ஏற்படுத்தப்பட்ட புனித பேதுருவே தம் வழித்தோன்றலாக லீனஸை நியமித்தார் என்பது மரபு. இவர் கி.பி. சுமார் 67இலிருந்து 76 வரை திருச்சபையின் தலைவராகவும் உரோமை ஆயராகவும் இருந்தார்.

*லீனஸ் (; ) என்னும் பெயர் கிரேக்கத்தில் "விண்ணப்பம் செய்பவர்" என்று பொருள்படும்.

முதலாம் கிளமெண்ட் என்னும் திருத்தந்தை விட்டுச்சென்ற குறிப்பின்படி, லீனஸ் என்பவரே பேதுருவின் பின் திருத்தந்தை ஆனார்.

இவர் திருச்சபையின் தலைமைப் பொறுப்பை ஏற்றதாகக் குறிப்பிடுகின்ற மிகப் பழமையான சான்று புனித இரனேயுஸ் என்பவர் ஆவார். அவர் கி.பி. 180 அளவில் பின்வருமாறு எழுதினார்:

3-4 நூற்றாண்டுகளில் வாழ்ந்த புனித ஜெரோம் என்பவரும்,

என்று குறிப்பிடுகிறார்.

லீனஸ் மறைச்சாட்சியாக உயிர்துறந்தார் என்று சில ஏடுகள் கூறுகின்றன.

## ஆதாரங்கள்

பகுப்பு:இத்தாலிய திருத்தந்தையர்கள்
பகுப்பு:இத்தாலியின் கிறித்தவப் புனிதர்கள்
பகுப்பு:எழுபது சீடர்கள்
பகுப்பு:79 இறப்புகள்
சம்சுல் இஸ்லாம் (இதழ்)

**சம்சுல் இஸ்லாம்** பர்மா,  இரங்கூன் எனுமிடத்திலிருந்து 1926ம் ஆண்டில் வெளிவந்த ஒரு வார இதழ். 
## ஆசிரியர்
* கா.பொ.முகமது இபுராகிம். 
இவர் இரங்கூன் 'தேசோபகாரி" ஆசிரியராக இருந்தவர்.
## பொருள்
'சம்சுல் இஸ்லாம்' என்றால் 'இஸ்லாத்தின் சூரியன்' என்று பொருள்படும்
## உள்ளடக்கம்
இவ்விதழ் செய்திகளுக்கும் இசுலாமிய ஆக்கங்களும் முக்கியத்துவம் கொடுத்திருந்தது.
இசுலாமியர்களிடத்தே காணப்படும் மூடநம்பிக்கைகளுக்கெதிரான விளக்கத்தை வழங்கும் ஆக்கங்களையும் கொண்டிருந்தது.
பகுப்பு:பர்மியத் தமிழ் இதழ்கள்
சரீஅத் பேசுகிறது (சிற்றிதழ்)

**சரீஅத் பேசுகிறது** இந்தியா, நெல்லையிலிருந்து 1987ம் ஆண்டில் வெளிவந்த ஒரு மாத இதழாகும். 

## ஆசிரியர்
* சலாவுதீன் ரியாஜி. 
இவர் 'தமிழ் நாடு ஜமாஅத்துல் உலமா சபை' பொதுச் செயலாளர். 'சண்டமாருதப் பேச்சாளர்" என்று புகழ் பெற்றவர்.  
## பொருள்
சரீஅத் என்றால், ' சமயம்" என்று பொருள்படும். 
## உள்ளடக்கம்
இது ஒரு கொள்கை விளக்க ஏடு என்றடிப்படையில் இசுலாமிய அடிப்படை கொள்கைகளான கலிமா (நம்பிக்கை) தொழுகை, நோன்பு, சகாத் (ஏழை வரி), ஹஜ் போன்றவற்றை தெளிவுபடுத்தும் ஆக்கங்களை இது கொண்டிருந்தது.
பகுப்பு:தமிழ்நாட்டுச் சிற்றிதழ்கள்
பகுப்பு:இசுலாமிய தமிழ் இதழ்கள்
ஸ்டார் (சிற்றிதழ்)

**ஸ்டார்** இந்தியா காரைக்காலிலிருந்து 1946ம் ஆண்டில் மாதமிருமுறை வெளிவந்த ஒரு இதழாகும். இவ்விதழ் ஆங்கிலப் பெயரைக் கொண்டிருந்தாலும் இதுவொரு தமிழ் இதழாகும். 
## ஆசிரியர்
*சயீது கமால். 
## உள்ளடக்கம்
சிறுகதைகள், கவிதைகள், கட்டுரைகள், துணுக்குகள், கேள்வி பதில், வாசகர் அரங்கம், திரைப்படச் செய்திகள் போன்ற பல்சுவை அம்சங்களை இது தன்னகத்தே கொண்டிருந்தது. 
பகுப்பு:இசுலாமிய தமிழ் இதழ்கள்
பகுப்பு:இந்தியத்  தமிழ் இதழ்கள்
ஸைபுல் இஸ்லாம் (1890)

**ஸைபுல் இஸ்லாம்** இலங்கை,  கொழும்பிலிருந்து 1890ம் ஆண்டில் வெளிவந்த ஒரு வார இதழாகும். 
## ஆசிரியர்
*அ. அப்துல் ரகுமான். 
## உள்ளடக்கம்
இவ்விதழ் 19ம் நூற்றாண்டின் இறுதியில் இலங்கையில் வெளிவந்த ஒரு இதழ் என்றடிப்படையில் தமிழையும், அரபுத் தமிழையும் இது கொண்டிருந்தது. விசேடமாக இக்காலகட்டத்தில் இசுலாமியர்களிடையே முக்கியத்துவம் பெற்றிருந்த பைத்துக்கள், கஸீதாக்கள் போன்றவற்றை வெளியிட்டதுடன், இசுலாமிய கொள்கை விளக்கங்களையும், இசுலாமிய செய்திகளையும் இது வெளியிட்டது. 
## பொருள்
'ஸைபுல் இஸ்லாம்' என்றால் 'இஸ்லாத்தின் வாள்' என்று பொருள்படும்.
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன் 
* 19ம் நூற்றாண்டின் இதழியல் - புன்னியாமீன் (அல்ஹிலால் இதழ் 7, 1982)
பகுப்பு:ஈழத்து சஞ்சிகைகள்
பகுப்பு:இலங்கை இசுலாமியத் தமிழ் இதழ்கள்
பகுப்பு:இசுலாமிய தமிழ் இதழ்கள்
ஹக்குல் இஸ்லாம் (இதழ்)

**ஹக்குல் இஸ்லாம்** இந்தியா கூத்தாநல்லூரிலிருந்து 1930ம் ஆண்டில் வெளிவந்த ஒரு இதழாகும். 
## ஆசிரியர்
* ஹாஜி மு. அப்துல் காதிர்.
## பொருள்
'ஹக்குல் இஸ்லாம்' எனும் அரபுப் பதம் 'இஸ்லாமிய உண்மை' என்று பொருள்படும் 
## உள்ளடக்கம்
இசுலாமிய ஆக்கங்களையும். செய்திகளையும் இவ்விதழ் முக்கியத்துவம் கொடுத்து வெளியிட்டது. இசுலாத்துக்கெதிரான பிரச்சாரங்களுக்கும், கருத்துகளுக்கும் உரிய விளக்கத்தை இவ்விதழ் வழங்கி வந்தது. 
பகுப்பு:இசுலாமிய தமிழ் இதழ்கள்
பகுப்பு:இந்தியத் தமிழ் இதழ்கள்
வேக வரம்பு

**வேக வரம்பு** (*speed limit*) விதித்தல், சாலைகளில் ஓடும் வண்டிகளின் வேகத்தைக் கட்டுப்படுத்துவதற்காகப் பல நாடுகளிலும் பயன்படும் ஒரு வழிமுறையாகும். வேக வரம்பு, அதியுயர் வேகத்தை அல்லது  அதி குறைந்த வேகத்தை அல்லது இரண்டையும் குறிக்கக்கூடும். அதிகமான நாடுகளின் முக்கியமான சாலைகள் அனைத்துக்கும் வேக வரம்பு உண்டு. ஆனால், சில நாடுகளில் குறிப்பிட்ட சில பகுதிகளில் வேகத்துக்கு வரம்பு விதிக்கப்படாமல் இருப்பதும் உண்டு. பெரிய சாலைகளில் சிறிய வண்டிகளுக்கு ஒரு வேக வரம்பும், பார வண்டிகளுக்கு அதிலும் குறைவான வேக வரம்பும் விதிக்கப்படுவது உண்டு. சாலைகளுக்கான வேக வரம்புகளை, சாலைகளில் போக்குவரத்துக் குறிப்பலகைகளை இடையிடையே வைப்பதன் மூலம் மக்களுக்கு அறிவிக்கின்றனர். பொதுவாக வேக வரம்புகள், சட்டவாக்க அமைப்புக்களினால் உருவாக்கப்பட்டு, காவல் துறையினரால் செயற்படுத்தப்படுகின்றன.

உலகின் முதலாவது வேகக் கட்டுப்பாட்டை 1861 ஆம் ஆண்டில் ஐக்கிய இராச்சியத்தில் அறிமுகப்படுத்தினர். அது ஒரு மணிக்கு 10 மைல்கள் ஆகும். 2005 முதல் 2010 வரையிலான காலப்பகுதியில் விதிக்கப்பட்ட அதியுயர் வேக வரம்பு மணிக்கு 160 கிலோ மீட்டர்கள். இது ஐக்கிய அரபு அமீரகத்தின் தலைமை அமீரகமான அபுதாபியில் செயல்படுத்தப்பட்டது. இது 2011 ஆம் ஆண்டில் 140 கி.மீ./மணியாக மாற்றப்பட்டுள்ளது. சில சாலைகளுக்கு வேக வரம்பு விதிக்காத நாடுகளுக்கு எடுத்துக்காட்டாக செருமனியைக் குறிப்பிடலாம். இங்கே போக்குவரத்து நெரிசல் குறைவான நெடுஞ்சாலைகளில் உயர் வேக வரம்பு கிடையாது.

வேக வரம்பு, சாலைப் போக்குவரத்தின் வேகத்தை மட்டுப்படுத்துவதற்காகவே பயன்படுகின்றது. இவ்வாறு செய்வதற்குப் பல காரணங்கள் உள்ளன. இவற்றுள் முக்கியமானவை சாலைப் பாதுகாப்பை மேம்படுத்துவதும், சாலை விபத்துக்கள் மூலம் ஏற்படும் சேதங்களைக் குறைப்பதும் ஆகும். "சாலைப் போக்குவரத்துக் காயங்களைத் தவிர்ப்பது தொடர்பான உலக அறிக்கை" (World report on road traffic injury prevention) என்று தலைப்பிட்ட உலக நல நிறுவனத்தின் அறிக்கை, சாலைச் சேதங்களைத் தவிர்ப்பதற்கான வழிமுறைகளில் ஒன்றாக வேகக் கட்டுப்பாட்டைக் குறிப்பிட்டுள்ளது. 2004 ஆம் ஆண்டில் உலகம் முழுவதிலும், சாலை விபத்துக்களில் 1.2 மில்லியன் மக்கள் இறந்துள்ளதாகவும், ஏறத்தாழ 50 மில்லியன் மக்கள் காயங்களுக்கு உள்ளானதாகவும் உலக நல நிறுவனம் மதிப்பிட்டுள்ளது. சாலைப் போக்குவரத்தினால் ஏற்படக்கூடிய சூழல் தாக்கங்களைக் குறைப்பதற்கும் வேக வரம்பு உதவுகின்றது. வேகமாகச் செல்லும் வண்டிகளினால் இரைச்சல், அதிர்வு, கேடு விளைவிக்கக்கூடிய வாயு வெளியேற்றம் என்பன கூடுதலாகக் காணப்படுகின்றன.

பகுப்பு:போக்குவரத்து விதிகள்
ஜோதிடச் சுடர் ஒளி (சிற்றிதழ்)

**ஜோதிடச் சுடர் ஒளி** இந்தியா, தமிழ்நாடு, சென்னையிலிருந்து 1993ஆம் ஆண்டில் வெளிவந்த ஓர் மாத இதழாகும்.

## ஆசிரியர்
ஜோதிடவாணி முனைவர் திருமதி ஹனிபா
## உள்ளடக்கம்
இவ்விதழில் இசுலாமிய செய்திகளுக்கும். ஆக்கங்களுக்கும் முக்கியத்துவம் கொடுக்கப்பட்டிருந்தது. சோதிடம் பற்றிய கருத்துகளும், பிரபஞ்சம் பற்றிய கருத்துகளும், நட்சத்திரங்கள் பற்றிய கருத்துக்களும் குறிப்பிடப்பட்டிருந்தன.
 
பகுப்பு:தமிழ்நாட்டுச் சிற்றிதழ்கள்
ஹிதாயதுல் இஸ்லாம் (1926 சிற்றிதழ்)

**ஹிதாயதுல் இஸ்லாம்** கொழும்பு, மருதானையிலிருந்து 1926ம் ஆண்டில் வெளிந்த ஒரு இசுலாமிய வார இதழாகும்.

## பொருள்
'ஹிதாயதுல் இஸ்லாம்' எனும் அரபுப் பதம் 'இஸ்லாத்தின் நேர்வழி' என்று பொருள்படும்

## உள்ளடக்கம்
இசுலாமிய சமயம் தொடர்பான கருத்துக்களுக்கு இவ்விதழ் கூடிய சந்தர்ப்பத்தினை வழங்கியுள்ளது. இசுலாமிய மூலாதாரங்களான கலிமா, தொழுகை, நோன்பு, சகாத், ஹஜ் போன்றவை பற்றி தெளிவான விளக்கங்களை வழங்கும் ஆக்கங்களைக் கொண்டிருந்தது
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன்
பகுப்பு:ஈழத்து சஞ்சிகைகள்
பகுப்பு:இலங்கை இசுலாமியத் தமிழ் இதழ்கள்
பகுப்பு:இசுலாமிய தமிழ் இதழ்கள்
ஹிபாஜத்துல் இஸ்லாம் (சிற்றிதழ்)

**ஹிபாஜத்துல் இஸ்லாம்** இந்தியா, தமிழ்நாடு,  சென்னையிலிருந்து 1930ம் ஆண்டில் வெளிவந்த ஒரு இசுலாமிய இதழாகும்.

## ஆசிரியர்
*மௌலவி முஹம்மது அப்துல் காதிர் சாகிப்.
## வெளியீடு
*சென்னை ஹிபாஜத்துல் இஸ்லாம் சங்க வெளியீடு
## பணிக்கூற்று
உயர்தர செந்தமிழ் மாத சஞ்சிகை
முதல் பக்கத்தில் நிச்சயமாக நாம் அந்த இஸ்லாம் மதத்தைக் காப்பாற்றுவோம் என்ற திருக்குர்ஆன் உரை தலைப்பில் இடம்பெற்றிருந்தது. 
## பொருள்
'ஹிபாஜத்துல் இஸ்லாம்' என்ற அரபுப் பதத்தின் பொருள் 'இஸ்லாமிப் பாதுகாப்பு' என்பதாகும்.
## உள்ளடக்கம்
இக்காலகட்டத்தில் வெளிவந்த தாருல் இஸ்லாம் இதழுக்குப் பதில் அளிக்கும் ஆக்கங்களை வெளியிட்டது. அத்துடன், இசுலாமிய இலக்கிய ஆக்கங்களையும், ஆய்வுக் கட்டுரைகளையும் கொண்டிருந்தது.
பகுப்பு:இசுலாமிய தமிழ் இதழ்கள்
பகுப்பு:தமிழ்நாட்டுச் சிற்றிதழ்கள்
ஹிலால் (சிற்றிதழ்)

**ஹிலால்** இந்தியா வேலூரிலிருந்து 1986ம் ஆண்டில் வெளிவந்த ஒரு இசுலாமிய மாத இதழாகும். ஹிலால் எனும் பெயரிலும் இலங்கையிலும், இந்தியாவிலும் பல இதழ்களும், சிற்றிதழ்களும் வெளிவந்துள்ளன. 
## ஆசிரியர்
* அ. முஹம்மது கான் பாகவி
## பணிக்கூற்று
இஸ்லாமிப் பல்கலை மாத இதழ்
## பொருள்
'ஹிலால்' என்றால் 'பிறை' என்று பொருள்படும்
## உள்ளடக்கம்
இசுலாமிய செய்திகள், இசுலாமிய உலக செய்திகள், ஆக்கங்கள் என்பவற்றிற்கு முக்கியத்துவம் கொடுத்திருந்தது. 
பகுப்பு:இசுலாமிய தமிழ் இதழ்கள்
பகுப்பு:இந்தியத்  தமிழ் இதழ்கள்
ஹிஜ்ரா (சிற்றிதழ்)

**ஹிஜ்ரா** இலங்கையிலிருந்து வெளிவந்த ஓர் இசுலாமிய இதழாகும். 

## வெளியீடு
இலங்கை முஸ்லிம் சமய பண்பாட்டலுவல்கள் திணைக்கள வெளியீடு

## பொருள்
ஹிஜ்ரா என்றால் 'நாட்டைத் துறந்து செல்லல்' என்று பொருள்படும்

## உள்ளடக்கம்
இசுலாமிய வருடம் ஹிஜ்ரி 1400 பிறப்பை முன்னிட்டு வெளியிடப்பட்ட இதழ். இசுலாமிய வரலாற்றில் முஹம்மத் (ஸல்) அவர்கள் மக்காவை விட்டு மதீனாவிற்கு புறப்பட்ட நிகழ்வே ஹிஜ்ரத் எனப்படுகின்றது. இந்த சம்பவம் இசுலாமிய புது வருடமாக கொள்ளப்படுகின்றது. ஹிஜ்ரி 1400ஐ முன்னிட்டு இலங்கையில் முஸ்லிம் சமய பண்பாட்டலுவல்கள் திணைக்களம் இலங்கை அரசுடன் இணைந்து பல வேலைத்திட்டங்களை முன்னெடுத்தது. அதில் ஒரு திட்டமாகவே ஹிஜ்ரா சிற்றிதழும் அமைந்து காணப்பட்டது. இதில் ஹிஜ்ரா குறித்து பல்வேறுபட்ட ஆக்கங்கள் இடம்பெற்றிருந்தன. 
பகுப்பு:இலங்கை இசுலாமியத் தமிழ் இதழ்கள்
பகுப்பு:இசுலாமிய தமிழ் இதழ்கள்
ஹுதா (சிற்றிதழ்)

**ஹுதா** இந்தியா, சிதம்பரம் எனுமிடத்திலிருந்து 1991ம் ஆண்டில் வெளிவந்த ஒரு இசுலாமிய மாத இதழாகும்.

## ஆசிரியர்
* மௌலவி யாசின்கான்

## பணிக்கூற்று
* முஸ்லிம் பல்சுவை மாத இதழ்

## பொருள்
ஹுதா என்றால் 'நேர்வழி' என்று பொருள்படும்

## உள்ளடக்கம்
இவ்விதழ் இசுலாமிய விடயங்களை தெளிவாக விளக்கும் வண்ணம் ஆக்கங்களைக் கொண்டிருந்தன. இசுலாமிய அடிப்படைக் கொள்கைகளுக்கு இலகு தமிழில் இலகு விளக்கம் வழங்கப்பட்டுள்ளன. மேலும், இசுலாமிய இலக்கியங்களும் இடம்பெற்றிருந்தன.
பகுப்பு:இசுலாமிய தமிழ் இதழ்கள்
பகுப்பு:இந்தியத்  தமிழ் இதழ்கள்
ஹுஜ்ஜத் (சிற்றிதழ்)

**ஹுஜ்ஜத்** இந்தியா, காயல்பட்டினத்திலிருந்து 1976ம் ஆண்டில் மாதந்தோறும் வெளிவந்த ஒரு இதழாகும்.

## ஆசிரியர்
* சாகிப் தம்பி ஆலிம்

## பொருள்
'ஹுஜ்ஜத்' என்றால் 'ஆதாரம்' என்று பொருள்படும்

## உள்ளடக்கம்
இசுலாமிய அடிப்படைக் கருத்துக்களை குர்ஆன், ஹதீஸ் ஆதாரங்களின் அடிப்படையில் விளக்கும் ஆக்கங்கள் இடம்பெற்றிருந்தன.
பகுப்பு:இசுலாமிய தமிழ் இதழ்கள்
பகுப்பு:இந்தியத்  தமிழ் இதழ்கள்
உம்மா தகவல் மடல்

**உம்மா தகவல் மடல்** சிங்கப்பூரிலிருந்து 1994ம் ஆண்டில் வெளிவந்த ஒரு தகவல் மடலாகும். 

## பணிக்கூற்று
*ஐக்கிய முஸ்லிம் சங்க செய்தி மடல்

## உள்ளடக்கம்
இதுவொரு தகவல் என்றடிப்படையில் இசுலாமிய செய்திகளுக்கும், இசுலாமிய உலக செய்திகளுக்கும் அறிக்கைகளுக்கும் முக்கியத்துவம் வழங்கியிருந்தது.
 
பகுப்பு:சிங்கப்பூர் தமிழ் இதழ்கள்
மன சக்தி (சிற்றிதழ்)

**மனசக்தி** இந்தியா, ஈரோடிலிருந்து 1949ம் ஆண்டில் மாதாந்தம் வெளிவந்த ஒரு மாத இதழாகும். இதுவொரு தமிழ் முஸ்லிம் ஒருவரால் நடத்தப்பட்ட இதழாகும்.

## ஆசிரியர்
*எம். ஏ. ஜாபர்

## உள்ளடக்கம்
இவ்விதழில் தமிழ் இலக்கிய ஆக்கங்கள் இடம்பெற்றிருந்தன. இதில் இசுலாமிய எழுத்தாளர்களின் படைப்புகளும் இடம் வழங்கப்பட்டிருந்தது. சிறுகதைகள், கவிதைகள், கட்டுரைகள், ஆய்வுக் கட்டுரைகள், கேள்வி பதில் போன்ற பல்துறை அம்சங்களையும் இது தன்னகத்தே கொண்டிருந்தது.

பகுப்பு:இசுலாமிய தமிழ் இதழ்கள்
பகுப்பு:இந்தியத் தமிழ் இதழ்கள்
வாய்த்தொண்டை விழுங்கற்கடுமை

**வாய்த்தொண்டை விழுங்கற்கடுமை** (*Oropharyngeal dysphagia*) என்பது இரு பிரதான விழுங்கற்கடுமை நோய் உணர்குறிகளில் ஒன்றாகும், இது வாய்ப்பகுதியில், தொண்டைப்பகுதியில் ஏற்படும் குறைபாடுகளால் ஏற்படுகின்றது; தசைகள், நரம்புகள் குறைபாடு அல்லது வாய்க்குழி, தொண்டை போன்றவற்றில் உள்ள ஏனைய அமைப்புகளின் செயல் இழக்கப்படுவதாலோ அல்லது குன்றிப்போவதாலோ மேலும் மேற்கள இறுக்கிக் குறைபாட்டாலோ வாய்த்தொண்டை விழுங்கற்கடுமை ஏற்படுகின்றது.

----

## மேற்கோள்கள்

பகுப்பு:நோய் அறிகுறிகள்
உணவுக்குழலிய விழுங்கற்கடுமை

**உணவுக்குழலிய விழுங்கற்கடுமை** (Esophageal dysphagia) என்பது உணவுக்குழாயின் உடல் பாகத்தில் அல்லது கீழ்க் கள இறுக்கியில் இயக்கக் குறைபாடுகள் ஏற்படும் பட்சத்தில் உண்டாகும் விழுங்கற்கடுமையாகும்.

## நோய்க்குறிகள்
உணவு விழுங்கியதன் சில செக்கன்களின் பின்னர் மார்பெலும்பின் பிற்பகுதியில் உணவு உணவு தடைப்பட்டு உள்ளதென நோயாளி சுட்டிக்காட்டுவார். திண்ம மற்றும் நீர்ம உணவுப்பொருட்கள் உட்கொள்ளல் சிக்கலெனின் அது பெரும்பாலும் உணவுக்குழாயின் அசையும் ஆற்றல் இழப்பினால் ஏற்பட்டுள்ளது எனக் கருதலாம். விழுங்கற்கடுமை திண்ம உணவுக்கு மட்டுமெனில் அது பெரும்பாலும் பொறிமுறைத் தடையாலாகும், இதன் பின்னர் விழுங்கற்கடுமை தொடர்ச்சியாக உள்ளதா அல்லது இடைக்கிடையே வந்து போகின்றதா என்பது அறியப்படல் அவசியமாகின்றது. இடைக்கிடையே ஏற்படும் விழுங்கற்கடுமை உணவுக்குழாய் இறுக்கம் அடைவதால் உண்டாகும். தொடர்ச்சியான விழுங்கற்கடுமையானது, உணவுக்குழாய் தசை தளராமை (achalasia), இசுகெளிரோடேர்மா (scleroderma) போன்ற சந்தர்ப்பங்களில் உண்டாகின்றது, இதன்போது நெடுங்கால நெஞ்செரிவு, பின்னோட்டம், சுவாசச் சிக்கல்கள், எடை குறைவு என்பன ஏற்படுகின்றன. தொடர்ச்சியான விழுங்கற்கடுமைக்கு உணவுக்குழாய்க் காயவடுக்களும் உணவுக்குழாய்ப் புற்றுநோயும் ஒரு காரணமாகும்.

## அறுதியிடல்
அகநோக்கி மூலம் உணவுக்குழாய் நோக்கப்படுகின்றது. உணவுக்குழாய் அழற்சி இருந்தால் உணவுக்குழாய்க் காயவடுக்கள் ஏற்பட்டிருக்கும். இதன்போது உயிரகச்செதுக்கு மூலம் ஆராய இழையங்கள் எடுக்கப்படுகின்றன.
## மேற்கோள்கள்

----
நோய் உணர்குறி

**நோய் உணர்குறி** (*symptom*) என்பது சாதாரண செயற்பாடுகளில் இருந்தும் உணர்வுகளில் இருந்தும் வேறுபட்டதாக நோயாளி ஒருவரால் தனக்கு இயல்புக்கு மாறாக உடல்நிலை உள்ளதென்பதைச் சுட்டிக்காட்டும், நோயாளியால் உணரப்படும் நோய்க்குறியாகும். நோய் உணர்குறிகள் நோயாளியால் மருத்துவருக்கு தெரிவிக்கப்படுபவையாகும், இவற்றை கருவிகள் கொண்டு அளக்கமுடியாது.  குமட்டல், பசியின்மை, களைப்பு என்பன இதற்கு சில உதாரணங்களாகும்.

சில சந்தர்ப்பங்களில், சில நோய்க்குறிகள் உணர்குறிகளாகவும், அறிகுறிகளாகவும் உள்ளன, உதாரணமாக, தோல் அரிப்பு நோயாளியால் உணரப்படும் அதேவேளையில் மருத்துவரால் அறியப்படுகின்றது.
பராயனார்

**பராயனார்** சங்ககாலப் புலவர்.  இவரது பாடல் ஒன்றே ஒன்று உள்ளது.  அது நற்றிணை 155. 
## புலவர் பெயர் விளக்கம்
**கடவுளைப் பாராட்டி வணங்குதல்** 'பரவுதல்' எனப்படும்.

"பரவலும் புகழ்ச்சியும்" என்று தொல்காப்பியம் (1028) குறிப்பிடுமிடத்தில், பரவுதல் என்பது தெய்வம் , புகழ்ச்சி என்பது மக்களைப் புகழ்தலையும் உணர்த்துவதை அறியமுடிகிறது.

இந்தப் பாடலில் தலைவன் தலைவியைத் தெய்வமாக எண்ணிக்கொண்டு கடல்அணங்கோ என்று பாராட்டுகிறான். இந்தப் புலவரின் இயற்பெயர் தெரியாத நிலையில், நற்றிணை நூலைத் தொகுத்த ஆசிரியர் இவரது பாடற்பொருளை மையமாகக் கொண்டு இவருக்குப் பராயனார் என்னும் பெயரைச் சூட்டியுள்ளார். இந்த வகையில் இவரை பாடற்பொருளால் பெயர்பெற்ற புலவராக எடுத்துக்கொள்ள வேண்டும்.
## பாடல் தரும் செய்தி
உப்பங்கழி ஓரத்தில் நிற்கும் அவளை அவன் பார்க்கிறான். அவளைக் கடல் அணங்கோ என வியந்து பரவுகிறான். அதைக் கேட்ட அவள் புன்முறுவல் பூக்கிறாள். அத்துடன் அவன் கண்களில் பனிநீர். அவன் பரவியவை:

நீ மகளிரோடு சேர்ந்து ஓரை ஆடவில்லை. நெய்தற்பூ தொடலை ஆடையும் புனையவில்லை. கடற்கானலின் ஒருபக்கம் ஒதுங்கி நிற்கிறாய். யாரையையோ நீ? உன்னைத் தொழுது நிற்கின்றேன். ஒன்று வினவுகின்றேன். கண்டோரின் காட்சித் தாகம் தணியாத அளவுக்கு நலமெல்லாம் உருவமாகித் தோன்றுகிறாய். கடல் அணங்கோ? கடலோரக் காரிகையோ? இனி, வாய் திறந்து சொல்லிவிடு - என்கிறான். 
### ஒப்புநோக்கம்
*அணங்குகொல் ஆய்மயில் கொல்லோ கனங்குழை மாதர்கொல் மாலும் என் நெஞ்சு* - திருக்குறள்.

பகுப்பு:சங்கப் புலவர்கள்
இசுகுவிட்

**இசுகுவிட்** (*Squid*, **ஸ்குவிட்**) என்பது ஒரு பிரதி பதில் வழங்கி (proxy server) மற்றும் வலை மீள்பகம் (web cache) மறைநிரல் ஆகும்.  இது வலை வழங்கிகளை, மற்றும் பிற வலைச்ச்சேவைகளை வேமகாக்கப் பயன்படுகிறது.  அது மட்டும் இல்லாமல் பிணையப் போக்குவரத்து வடித்தலுக்கும், பாதுகாப்புக்கும் இது பயன்படுகிறது.  

## மேற்கோள்கள்


பகுப்பு:கட்டற்ற மென்பொருட்கள்
சோர்வோல்

**சோர்வோல்** என்பது லினக்சுக்குக்கான ஒரு திறந்த மூல தீச்சுவர் ஆகும். இது லினக்சு கருவில் இயங்கும் நெட்பில்டர் ஒருங்கியத்தின் மேல் கூடிய வசதிகளை வழங்குகிறது. இது கூடிய இலகுவாக பயன்படுத்தக் கூடிய ஒரு மேல்நிலைக் கருவி ஆகும். 

## மேற்கோள்கள்


பகுப்பு:கட்டற்ற மென்பொருட்கள்
வெப்மின்

**வெப்மின்** என்பது யுனிக்சு மாதிரி கணினிகளுக்கான அமைவடிவங்களை (configuration) மேலாண்மை செய்ய உதவும் ஒரு வலைச் செயலி ஆகும்.  இதனைப் பயன்படுத்தி இயக்குதளங்களில் பல்வேறு கூறுகளை அமைவடிவாக்க முடியும்.  பயனர்களை உருவாக்குவது, வட்டு இடம் ஒதுக்கல், சேவைகளை நிர்வாகித்தல் போன்ற வேலைகளை இதன் ஊடாகச் செய்ய முடியும்.  இது அப்பாச்சி, மைசீக்குவல், பி.எச்.பி போன்ற இதர திறந்த மென்பொருட்களை மேலாண்மை செய்யவும் உதவுகிறது.  

## மேற்கோள்கள்


பகுப்பு:கட்டற்ற மென்பொருட்கள்
பி.எச்.பி மைஅட்மின்

**பி.எச்.பி மைஅட்மின்** (phpMyAdmin) என்பது மைசீக்குவல் (MySQL) தரவுத்தளத்தை மேலாண்மை செய்யப் பயன்படும் ஒரு திறந்த மூல வலைச் செயலி ஆகும். இது பி.எச்.பி மொழியில் எழுதப்பட்டுள்ளது. இதைப் பயன்படுத்தித் தரவுத்தளங்களையும், அவற்றின் அட்டவணைகளையும் உருவாக்குதல், பார்த்தல், நீக்குதல், இற்றைப்படுத்தல் போன்ற தேவையான பணிகளைச் செய்யலாம்.

## மேற்கோள்கள்


பகுப்பு:கட்டற்ற மென்பொருட்கள்
சுனோர்ட்

**சுனோர்ட்** என்பது ஒரு கட்டற்ற மற்றும் திறந்த பிணைய ஊடுருவல் கண்டுபிடிப்பு மற்றும் முன்காப்பு ஒருங்கியம்.  இதை Martin Roesch 1998 இல் எழுதினார்.  சிறந்த திறந்த மூல மென்பொருட்களில் ஒன்றாக இது கருதப்படுகிறது.  

## வெளி இணைப்புகள்


பகுப்பு:கட்டற்ற மென்பொருட்கள்
ஹிதாயதுல் இஸ்லாம் (1919 சிற்றிதழ்)

**ஹிதாயதுல் இஸ்லாம்** இலங்கை, கொழும்பிலிருந்து 1919ம் ஆண்டில் வெளிந்த ஓர் இசுலாமிய மாத இதழாகும். ஹிதாயதுல் இஸ்லாம் எனும் பெயரில் இலங்கையிலும், இந்தியாவிலும் இடைக்கிடையே சில இதழ்கள் வெளிவந்துள்ளமை அவதானிக்கத்தக்கது.  

## பொருள்
'ஹிதாயதுல் இஸ்லாம்' எனும் அரபுப் பதம் 'இஸ்லாத்தின் நேர்வழி' என்று பொருள்படும்

## உள்ளடக்கம்
இசுலாமிய சமயம் தொடர்பான கருத்துக்களுக்கு இவ்விதழ் கூடிய சந்தர்ப்பத்தினை வழங்கியுள்ளது. இசுலாமிய மூலாதாரங்களான கலிமா, தொழுகை, நோன்பு, சகாத், ஹஜ் போன்றவை பற்றி தெளிவான விளக்கங்களை வழங்கும் ஆக்கங்களைக் கொண்டிருந்தது.
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன்

பகுப்பு:இலங்கை இசுலாமியத் தமிழ் இதழ்கள்
இயற்கையியல்

**இயற்கையியல்** என்பது இயற்கையின் விதிகளும் ஆற்றல்களுமே அண்டத்தை இயக்குகின்றன என்றும், அதை மீறி மீவியற்கையாக எதுவும் இல்லை என்ற நிலைப்பாடு ஆகும். "முள்ளிற்கு கூர்மையும், செடிக்கு பசுமையும், கதிரவனுக்கு வெப்பமும் தன்னியல்பு".  அறிவியலின் விதிகள் இயற்கை விதிகளே. இயற்கைவியல் கோட்பாட்டினை இறைவன், சாத்தான் போன்ற மீவியற்கை நம்பிக்கைகளோடு ஒப்பிட்டு வேறுபாடு காணலாம். இயற்கையியல் ஆதரவாளர்கள் இயற்கை விதிகள் இயற்கை அண்டத்தின் நடத்தையையும் கட்டமைப்பினையும் இயக்குகின்றன எனவும் அண்டம் அவ்விதிகளை உற்பவித்துள்ளது என உறுதியாகக் கூறுகின்றனர்.

மெய்யியலாளர் போல் கேர்ட்சு பெளதீக அடிப்படைகளைக் குறிப்பிட இயற்கையே சிறந்த பதில் என வாதிடுகிறார். இவ்வடிப்படைகள் திணிவு, ஆற்றல் மற்றும் ஏனைய பெளதீக மற்றும் வேதியல் உடைமை ஆகியவற்றைக் கொண்ட அறிவியல் சமூகத்தினால் ஏற்றுக் கொள்ளப்பட்டது. மேலும், இயற்கையியல் அறிவு ஆவி, பேய், பூதம் என்பன உண்மையல்லவெனவும், இயற்கையில் "நோக்கத்திற்காககப் படைக்கப்பட்டது" என்று ஒன்று இல்லையெனவும் குறிப்பிடுகின்றது. இவ்வாறான வரம்பற்ற நம்பிக்கை "மீவியற்பிய இயற்கையியல்" அல்லது "பெளதீக அதீத இயற்கையியல்" அல்லது "மெய்யியலியல் இயற்கையியல்" என அழைக்கப்படுகின்றது.

## உசாத்துணை

பகுப்பு:மெய்யியல் கோட்பாடுகள்
பகுப்பு:இறைமறுப்பு
நார்வீஜிய கனநீர் நாசவேலை

**நார்வீஜிய கனநீர் நாசவேலை** (*Norwegian heavy water sabotage*) என்பது இரண்டாம் உலகப் போரின் போது நார்வே நாட்டில் உற்பத்தி செய்யப்பட்ட கன நீர், ஜெர்மானிய அணு ஆற்றல் திட்டத்துக்குப் பயன்படுவதைத் தடுக்க நார்வீஜிய எதிர்ப்பு படையின் நாச வேலைக்காரர்கள் மேற்கொண்ட தொடர் முயற்சிகளைக் குறிக்கிறது.

ஜூன் 9, 1940ல் நார்வே நாசி ஜெர்மனியிடம் சரணடைந்தது. 1934ல் கட்டப்பட்ட நார்வேயின் வெமோர்க் நீர்மின்நிலையம் உலகில் வர்த்தக ரீதியாக கன நீர் உற்பத்தி செய்யும் முதல் ஆலையாக இருந்தது. இங்கு உர உற்பத்தியின் பக்க விளைபொருளாக ஆண்டுக்கு 12 டன் கன நீர் தயாரிக்கப்பட்டு வந்தது. அணுகுண்டு உருவாக்கத்தில் கன நீரைப் பயன்படுத்த இயலும் என்பதை உணர்ந்த நேச நாட்டு உத்தியாளர்கள், வெமோர்க் ஆலை கன நீர் உற்பத்தி ஜெர்மானியர் கைகளில் சிக்காத வண்ணம் முயற்சிகளை மேற்கொண்டனர். ஜெர்மனி நார்வே மீது போர் தொடுக்கும் முன்பே பல ஆண்டுகளாக உற்பத்தி செய்து சேமித்து வைக்கபப்ட்டிருந்த 185 கிலோ எடையுள்ள கன நீரை, பிரெஞ்சு உளவு நிறுவனமான இரண்டாவது பிரிவு (Deuxième Bureau) வெமோர்க்கிலிருந்து அப்புறப்படுத்தியது. அப்போது நார்வே நடுநிலை நாடாக இருந்தாலும், கனநீர் ஜெர்மானியர்கள் வசம் சிக்காமல் இருக்க நேச நாடுகளுக்கு உதவியது. ஆனால் வெமோர்க் நீர்மின் நிலையத்தில் தொடர்ந்து கனநீர் உற்பத்தி செய்யப்பட்டு வந்தது. 

நார்வே ஜெர்மானிய ஆக்கிரமிப்பின் கீழ் வந்த பின்னர், நேச நாட்டு அதிரடிப் படைகளும், நார்வீஜிய எதிர்ப்புப் படையினரும் வெமோர்க் கனநீர் ஜெர்மனிக்கு கொண்டு செல்லப்படாமல் இருக்க தொடர்ந்து நாச வேலைகளில் ஈடுபட்டனர். 1942லும் 1943லும் வான்வழியாக வான்குடை வீரர்களைத் தரையிறக்கி வேர்மோர்க் ஆலையைத் தாக்க முயற்சிகள் மேற்கொள்ளப்பட்டன. குரவுசு மற்றும் ஃபிரெஷ்மென் நடவடிக்கைகள் என குறிப்பெயரிடப்பட்டிருந்த இந்த முயற்சிகள் தோல்வியடைந்தன. பெப்ரவரி 1943ல் மூன்றாவதாக மேற்கொள்ளபப்ட்ட கன்னர்சைட் நடவடிக்கை வெற்றியடைந்தது. இதில் அதுவரை உற்பத்தி செய்யப்பட்டிருந்த 500 கிலோ எடையுள்ள கன நீரும், கன நீர் உற்பத்திக்கு இன்றியமையாத மின்பகுப்பு கருவிகளும் வெடிகுண்டு வைத்துத் தகர்க்கப்பட்டன. இதனால் பல மாதங்களுக்கு கன நீர் உற்பத்தி தடைபட்டது. நவம்பர் 1943ல் உற்பத்தி மீண்டும் தொடங்கிய பின்னர் பிரித்தானிய வேந்திய வான்படை வெமோர்க் ஆலையைத் தாக்கியது. 143 பி-17 ரக குண்டுவீசி வானூர்திகள் பங்குபெற்ற இத்தாக்குதலில் வெமோர்க் ஆலைக்கு பெரும் சேதம் ஏற்பட்டது. இதனால் வெமோர்க்கைக் காலி செய்து அதுவரை உற்பத்தி செய்யப்பட்ட கன நீரையும், உற்பத்தி எந்திரங்களையும் ஜெர்மனிக்குக் கொண்டு செல்ல ஜெர்மானியர்கள் முடிவு செய்தனர். அவை டின்சுயூ (Tinnsjø) ஏரியைக் கடக்கையில், பெப்ரவரி 20, 1944 அன்று அவற்றை ஏற்றிச் சென்ற படகை நார்வீஜிய எதிர்ப்புப் படையினர் குண்டு வைத்துத் தகர்த்தனர். இதனால் ஜெர்மானிய அணு ஆற்றல் திட்டத்துக்கு நார்வீஜிய கன நீர் பயன்படாது போனது. 

பகுப்பு: இசுக்கேண்டிநேவியா போர்முனை (இரண்டாம் உலகப்போர்)
பகுப்பு:1940 நிகழ்வுகள்
பகுப்பு:1941 நிகழ்வுகள்
பகுப்பு:1942 நிகழ்வுகள்
பகுப்பு:1943 நிகழ்வுகள்
பகுப்பு:1944 நிகழ்வுகள்
வளிமண்டல அழுத்தம்

thumb|right|15 year average mean sea level pressure for June, July, and August (top) and December, January, and February (bottom).
**வளிமண்டல அழுத்தம்** (Atmospheric pressure) என்பது புவியின் வளிமண்டலத்தால் (Earth's atmosphere) அதன் மேற்பரப்பில் ஒர் அலகில் உணரப்படும் அழுத்தமாகும்.
வளிமம் கண்களுக்கு புலப்படவில்லையென்றாலும் அவைகளும் குறிப்பிட்ட அளவு நிறையினை கொண்டுள்ளன. புவியீர்ப்பு விசையின் காரணமாக பெருமளவிலான வாயு மூலக்கூறுகள் புவியின் மேற்பரப்பில் தக்க வைக்கப் படுகின்றன. எனவே புவியின் மேற்பரப்பிற்கு மேலே செல்லச் செல்ல வாயு மூலக்கூறுகளின் அடர்த்தி குறைவதினால் வளிமண்டல அழுத்தமும் உயரத்திற்கு ஏற்றாற் போல் குறைகின்றது. புவியீர்ப்பு விசையே பெருமளவு தாக்கத்தினை எற்படுத்தினாலும் புவி மேற்பரப்பின் வெப்பநிலையும் வளிமண்டல அழுத்தினை நிர்ணயிக்கும் காரணிகளில் ஒன்றாகின்றது. பெரும்பாலான தருணங்களில் வளிமண்டல அழுத்தம் நீர்ம நிலையழுத்திற்கு (hydrostatic pressure) ஒத்துப் போகின்றது.அதன் அலகு நியூட்டன்-2 பாஸ்கல்(N-2 Pa) 

பகுப்பு:வானியற்பியல்
பகுப்பு:சூழலியல்
பகுப்பு:வளிமண்டலம்
பகுப்பு:அழுத்தம்
தொழில்துறை தாங்கு வகைக்கூட்டு

**தொழில்துறை தாங்கு வகைக்கூட்டு** (*Industry Foundation Classes - IFC*) தகவல் வடிவமானது, கட்டட மற்றும் கட்டுமானத் தொழில்துறை சார்ந்த தரவுகளை விவரிப்பதற்காக உருவாக்கப்பட்டது. இது எந்த ஒரு தனிப்பட்ட வணிகராலோ, வணிகக் குழுவினராலோ கட்டுப்படுத்தப்படாததும் இயக்குதளங்களில் தங்கியிராததுமான, திறந்த கோப்பு வடிவ விவரக்கூற்று. "பில்டிங்சிமார்ட்" (buildingSMART) என்னும் அமைப்பினால் கட்டிடக்கலை, பொறியியல், கட்டுமானம் ஆகிய துறைகளில் interoperability க்கு வசதி ஏற்படுத்தும் முகமாக உருவாக்கப்பட்ட தரவு மாதிரியம் இது. அத்துடன், கட்டிடத் தகவல் மாதிரியாக்கத்தை அடிப்படையாகக் கொண்ட திட்டங்களில் இது பொதுவாகப் பயன்படுகிறது. இந்த விவரக்கூற்று திறந்ததும் கிடைக்கத்தக்கதும் ஆகும்.

## வரலாறு
*தொழில்துறை தாங்கு வகைக்கூட்டு*க்கான முன்முயற்சி 1994ல் தொடங்கியது. இவ்வாண்டில், ஒருங்கிணைந்த பயன்பாட்டு மென்பொருள் வளர்த்தெடுப்பை ஆதரிக்கும் பொருட்டான C++ வகுப்புக்களை உருவாக்குவதில் ஆலோசனை கூறுவதற்கான குழு ஒன்றை *[[ஆட்டோடெசுக்]]* (Autodesk) மென்பொருள் நிறுவனம் அமைத்தது. இக்குழுவில் பன்னிரண்டு அமெரிக்க நிறுவனங்கள் இணைந்தன. இதில் ஏ.டி& டி (AT&T), எச். ஓ. கே ஆர்க்கிடெக்சு, அனிவெல் (Honeywell), கரியர், திசுமன் அன்ட் பட்லர் மனுபக்சரிங் என்பனவும் அடங்கியிருந்தன. செப்டெம்பர் 1995ல், விரும்பும் எந்தத் தரப்பினரும் இக்குழுவில் உறுப்பினராகலாம் என அறிவிக்கப்பட்டது. பின்னர் இது இலாப நோக்கற்ற, தொழிற்றுறையால் முன்னெடுக்கப்படும் அமைப்பாக மீளமைக்கப்பட்டது. இது கட்டிட வாழ்க்கை வட்டத்துக்கு ஏற்புடையதாக நடுநிலையான உற்பத்தி மாதிரியமாக அமையக் கூடிய வகையில், தொழில்துறை தாங்கு வகைக்கூட்டை வெளியிடுவதை நோக்கமாகக் கொண்டிருந்தது. 2005 ஆம் ஆண்டில் இக்குழுவின் பெயர் *பில்டிங்சிமார்ட்* எனப் பெயர்மாற்றம் செய்யப்பட்டது. இந்த அமைப்பு தொழில்துறை *தாங்கு வகைக்கூட்டு* விபரக்கூற்றைத் தற்போது உருவாக்கிப் பேணி வருகிறது.

## குறிப்புகள்

பகுப்பு:மென்பொருள் தொடர்பான குறுங்கட்டுரைகள்
குருதி உயிரணுக்கள்

[right|thumb|[நுண்ணோக்கியில் தெரியும் செங்குருதியணுக்களும், வெண்குருதியணுக்களும்]] 
**குருதி உயிரணுக்கள்** அல்லது **குருதிக் கலங்கள்** எனப்படுபவை குருதியில் சாதாரணமாக காணப்படும் எவ்வகையான உயிரணுக்களையும் குறிப்பதாகும். முலையூட்டிகளில் இது பொதுவாக மூன்று வகையாகக் காணப்படும். அவையாவன்:
* செங்குருதியணுக்கள்
* வெண்குருதியணுக்கள்
* குருதிச் சிறுதட்டுக்கள்
மொத்த குருதிக் கன அளவின் 45% இவ்வகையான கலங்களையும், மிகுதி குருதி நீர்மத்தையும் கொண்டிருக்கும்.
## குருதிக் கல வகைகள்

### செங்குருதியணு

செங்குருதியணுக்களிலுள்ள ஈமோகுளோபின் எனப்படும் குருதிப் புரதமே முக்கியமாக ஆக்சிசனையும், பகுதியாக காபனீரொக்சைட்டையும் கடத்துகின்றது. இவ்வகைக் கலத்தின் வாழ்வுக்காலம் கிட்டத்தட்ட 120 நாட்களாகும்.

### வெண்குருதியணு

வெண்குருதியணுக்களின் வாழ்வுக்காலம் ஒரு சில நிமிடங்களில் இருந்து, ஒரு சில நாட்கள் வரை இருக்கும். இவை முக்கியமாக நோய் எதிர்ப்பாற்றல் முறைமையில் பங்கெடுக்கும்.

### குருதிச் சிறுதட்டுக்கள்
குருதிச் சிறு தட்டுக்கள் குருதி உறைதலில் மிக முக்கியமான பங்கெடுக்கும். இவற்றின் வாழ்வுக்காலம் கிட்டத்தட்ட 9 நாட்களாகும்.

## குருதி அணுக்களின் தோற்றம்

குருதி அணுக்கள் எலும்பு மச்சையில் இருந்து உருவாகின்றன. எலும்பு மச்சையில் காணப்படும் குருதி உருவாக்கும் குருத்தணுக்கள் எல்லா வகையான குருதி உயிரணுக்களும் தொடக்க உயிரணுவாக இருக்கின்றன.

## மேற்கோள்கள்
 

பகுப்பு:குருதி
இயங்கா கடற்படை

**இயங்கா கடற்படை** (*Fleet in being*) என்பது துறைமுகத் தளங்களை விட்டு வெளியேறாமலேயே ஒரு கடற்பகுதியில் ஆதிக்கம் செலுத்தும் கடற்படைப் பிரிவினைக் குறிக்கிறது. இத்தகு கடற்படைகள் ஒரு கடற்பகுதியில் நிறுத்தப்பட்டிருந்தால், இவற்றை சமாளிக்க எதிர் தரப்பினர் இன்னொரு கடற்படையை அங்கு அனுப்பும் நிலை உருவாகும். இயங்கா கடற்படைகள் துறைமுகங்களை விட்டு வெளியேறி கடற்பகுதியில் பயணித்தால், எதிர் தரப்புடன் மோதல்கள் நிகழலாம். இதில் வெற்றி என்பது உறுதி கிடையாது. ஆனால் அவ்வாறு உண்மையில் வெளியேறாமல் தளங்களிலேயே தங்கிவிட்டால், அதன் அச்சுறுத்தல் ஒன்றே, சுற்றுப்புற கடற்பகுதிகளில் ஆதிக்கம் செலுத்த உதவும். இதனை பயன்படுத்திக் கொண்டு எதிர் தரப்பினை எதிர்வினையாற்றச் செய்யலாம்.

இக்கோட்பாடு 1690ல் முதன் முதலில் அறிமுகப்படுத்தப்பட்டது. பிரித்தானிய அட்மைரல் டோரிங்க்டன் பிரபு இதனை அறிமுகப்படுத்தினார். தனது கடற்படையினை விட பலம் வாய்ந்த பிரெஞ்சு கடற்படையுடன் மோதுவதற்கு பதில், துறைமுகத்தில் இருப்பது சிறந்த உத்தி என்று கண்டறிந்தார். எதிர் தரப்பு துறைமுகத்தை நேரடியாகத் தாக்கத் தயங்கும் ஆனால் வேறு இடங்களுக்கும் செல்ல இயலாது (அப்படி சென்று விட்டால் மீண்டும் துறைமுகத்தை விட்டு வெளியேறி கடலில் ஆதிக்கம் செலுத்தலாம்). துறைமுகத்தில் இருக்கும் கடற்படைக்கு கூடுதல் பாதுகாப்பு என்ற அடிப்படையில் இக்கோட்பாடு செயல்பட்டது. ஆனால் வான்படைகளின் வளர்ச்சிக்குப் பின்னர் இக்கூற்று பொய்யானது. துறைமுகத்தில் உள்ள கப்பல்களை வானூர்திகள் எளிதில் தாக்கி அழிக்கும் நிலை உருவானது.

## மேற்கோள்கள்

பகுப்பு:போரியல்
ஒரு புளியமரத்தின் கதை

**ஒரு புளியமரத்தின் கதை** சுந்தர ராமசாமியின் முதல் நாவல். அவரது குறிப்பிடத்தக்க புதினங்களுள் ஒன்றாகக் கருதப்படுகிறது. 1966ம் ஆண்டு முதலில் வெளியான இப்புதினம் பல முறை மறுபதிப்பு செய்யப்பட்டுள்ளது. மலையாளம், இந்தி, எபிரேயம், ஆங்கிலம் போன்ற மொழிகளிலும் மொழிமாற்றம் செய்யப்பட்டுள்ளது. 1958ல் சரசுவதி இலக்கிய இதழுக்காக இதனை சுந்தர ராமசாமி எழுதத் தொடங்கினார். ஆனால் நான்கைந்து இதழ்கள் வெளியான பின்னர் சரசுவதி இதழ் வெளியாவது நின்று போனதால், இப்புதினமும் நின்றது. மீண்டும் முழுப்புதினம் 1966ம் ஆண்டு நூலாக வெளியிடப்பட்டது. இது எபிரேய மொழியில் நேரடியாக,Sipuro shel Ets Hatamarhindi என்று Dr. Ronit Ricci என்பவரால்,  தமிழிலிருந்து மொழிபெயர்க்கப்பட்ட முதல் நூல் ஆகும். அதுபோலவே, அம்மொழிக்குச் சென்றுள்ள முதல் இந்திய நூலும் இதுவே ஆகும். 

## புதின மதிப்புரை
விடுதலைப் பெற்ற  இந்தியாவிற்கு  முன்னரும் பின்னரும் நகரும், ஒரு புளியமரத்தை கதையாகும்.  மிக யதார்த்தமான, பழைய எழுத்துநடை. அம்மரம் நீங்கும் பொழுது மனம் அழுதது. மனிதன், தனக்கும், தன்னைச் சுற்றியுள்ள உயிர்களுக்கும் துயரைக் கொடுக்கிறான். ஆனால், இயற்கையோ, *தம் இயல்பிலிருந்து வேறுபடுவது இல்லை*;வெவ்வேறு காலகட்டத்தில், பலரும் அம்மரத்தால் அடைந்த நன்மைகள் அழகுற  விளக்கப்படுகின்றன.

## மேற்கோள்கள்

புகழ் என்பது தான் என்ன? நமக்கு தெரியாதவர்களும் நம்மை தெரிந்து வைத்திருப்பதிலுள்ள சுகம் தானே? அனுபவித்து பார்த்தவர்களுக்கு தான் அதன் அருமை தெரியும். அபார சுகம் தான் அது. சந்தேகமே இல்லை. ரோட்டில் நடந்து செல்லும் போது தன்னை சுட்டி காட்டி இன்னார் என குசுகுசுத்து அறிமுகப்படுத்தும் குரல் காதில் விழுந்தும் விழாத பாவனையில் சென்று விடுகிற சுகம் லேசானதா? ”

“சொந்த விஷயம் பேசுவது என்றால் எல்லாருக்கும் வெல்லம் தான்!”

” பழைய நண்பர்கள் எல்லாரும் விடல் தேங்காய் மாதிரி ஊர் ஊராக சிதறி போய் விட்டனர். எட்டு திசைகளிலிருந்தும் பிழைப்பின் கொடிய கரங்கள் அவர்களை வலுக்கட்டாயமாக இழுத்து அமுக்கி கொண்டு விட்டன”.

“வாழ்வில் இன்பகரமான நாட்கள் மிக குறைந்த நாட்கள் தானே! வேகமாக மறைந்து விடும் நாட்களும் அவை தானே!"

"அப்படியானால் கடைசிவரையிலும் இவர்களுடைய முணுமுணுப்பும் பின்னாலிருந்து எழுந்துகொண்டுதான் இருக்கும் போலிருக்கிறது . ரொம்பவும் அனாதியான முணுமுணுப்புதானே இது . இந்த முணுமுணுப்பை நின்று கேட்க ஓடும் உலகம் என்றாவது அக்கறை செலுத்தியதுண்டா ? காலத்தின் ரகசிய அறைகளில் சுருள் விரியும் புரட்சிக் கோலங்கள் எல்லோரையும் பின்தங்க அடித்துவிடும் போலிருக்கிறது. புரட்சிவாதியும் காலத்தின் வேகத்தில் பின்தங்கி, புதிய புரட்சிவாதிகளின் கேலிக்கும் கிண்டலுக்கும் ஆளாகிச் சாகிறான். இருந்தாலும் காற்றின் வேகத்துக்கு அனுசரனையாகச் சிறுவன் பரம உற்சாகத்தோடு நூலை சரசரவென்று விட்டுக்கொடுக்கிறபொழுது தனது பாரத்தால் கொஞ்சம் கீழே இழுக்கும் வால்தான் பட்டத்தைக் கரணம் அடிக்கவிடாமல் காப்பாற்றுகிறது என்று தோன்றுகிறது. "

## சான்றுகள்

பகுப்பு:தமிழ்ப் புதினங்கள்
பகுப்பு:1966 தமிழ் நூல்கள்
பகுப்பு:சுந்தர ராமசாமி நூல்கள்
வே. பாக்கியநாதன்

**பாக்கியநாதன்.வே** (ஆகஸ்ட் 13,1946 - ஏப்ரல் 14, 2011) தமிழ்நாட்டின் சிறந்த பத்திரிகையாளர்களில் ஒருவர். தமிழ் ஓசை நாளிதழ் தொடங்கப்பட்டதிலிருந்து தாம் மறையும் வரை நாளிதழ் ஆசிரியராகப் பணியாற்றியவர். 
## வாழ்க்கைச் சுருக்கம்
பாக்கியநாதன் தூத்துக்குடி மாவட்டம் புதியம்புத்துரை அடுத்த ஜம்புலிங்கபுரத்தில் பிறந்தார். கணிதத்தில் பட்டப்படிப்பை முடித்த அவர், வேலூர் மாவட்டம் அரக்கோணத்தில் உள்ள பள்ளி ஒன்றில் கணித ஆசிரியராகப் பணியாற்றினார். பின்னர் 1973 ஆம் ஆண்டில் அலை ஓசை நாளிதழில் செய்தியாளராகப் பயணத்தைத் தொடங்கினார். 1975 ஆம் ஆண்டு முதல் மக்கள் குரல் நாளிதழில் செய்தியாளராகவும், மூத்த துணை ஆசிரியராகவும் பணியாற்றினார். 1995 ஆம் ஆண்டில் மாலைச்சுடர் நாளிதழ் தொடங்கப்பட்ட போது அதன் செய்தி ஆசிரியராகப் பொறுப்பேற்றார்.

பகுப்பு:தமிழ் எழுத்தாளர்கள்
பகுப்பு:தமிழகப் பத்திரிகையாளர்கள்
பகுப்பு:1946 பிறப்புகள்
பகுப்பு:2011 இறப்புகள்
பொதுத்துறை பல்கலைக்கழகம்

**பொதுத்துறை பல்கலைக்கழகம் **(public university) ஓர் நாட்டின் (அல்லது அந்நாட்டின் உள்ளாட்சி அங்கமாக உள்ள மாநில அல்லது நகராட்சி அரசுகளால்) அரசால் பெரிதும் நிதியாதரவு நல்கப்படுகின்ற ஓர் பல்கலைக்கழகம் ஆகும். இது தனியார் பல்கலைக்கழகங்களுக்கு மாறானது. தேசிய பல்கலைக்கழகம் எனப்படுவது உலகின் சில பகுதிகளில் பொதுத்துறை பல்கலைக்கழகமாக கருதப்படுகிறது. உலகின் பல புகழ்பெற்ற கல்வி வளாகங்கள் பொதுத்துறை பல்கலைக்கழகங்களாக இருப்பதுடன் சிறந்த ஆராய்ச்சிகளுக்கு உய்விடமாக உள்ளன. உலகளவில் சிறப்புமிக்க சில பொதுத்துறை பல்கலைக்கழகங்கள்: இலண்டன் பல்கலைக்கழகக் கல்லூரி, சுவிசு கூட்டாட்சி தொழில்நுட்பக் கழகம், சூரிச், கலிஃபோர்னியா பல்கலைக்கழகம், பெர்க்லி, டொரொன்டோ பல்கலைக்கழகம்.

## இந்தியா

இந்தியாவில் பெரும்பாலான பல்கலைக்கழகங்களும் ஆய்வுக்கழகங்களும் பொதுத்துறையில் உள்ளன. பொறியியல் கல்லூரிகளும் பட்டப்படிப்பு கல்லூரிகளும் தனியார்த்துறையில் இருந்தாலும் அவை பெரும்பாலும் பொதுத்துறை பல்கலைக்கழகங்களுக்கு இணைக்கப்பட்டுள்ளன. சில தனியார்த்துறை கல்லூரிகள் மத்திய அல்லது மாநில அரசின் மான்யத்தைப் பெற்றுக்கொண்டு செயல்படுகின்றன. இத்தகைய கல்விக்கூடங்களில் மாணவர்களின் சேர்க்கையும் கட்டணமும் அரசால் கட்டுப்படுத்தப்படுகிறது.

## மேற்கோள்கள்


பகுப்பு:பல்கலைக்கழகங்களும் கல்லூரிகளும்
சில்வெஸ்டர் அலான்டின்

**சில்வெஸ்டர் அலான்டின்** (*SILVASTRIE ALANTIN*, பிறப்பு: நவம்பர் 15, 1972),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணிசார்பில்   யாழ்ப்பாண மாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் முதல் தடவையாக  நாடாளுமன்றத்திற்குத் தெரிவு செய்யப்பட்டவர்.
## வாழ்க்கைக் குறிப்பு
121, பார்க் வீதி, கொழும்பு 05 இல் வசிக்கும் இவர், ரோமன் கத்தோலிக்க  மதத்தைச் சேர்ந்தவர்.

## உசாத்துணை
* சில்வெஸ்டர் அலான்டின்

பகுப்பு:இலங்கை அரசியல்வாதிகள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:1972 பிறப்புகள்
முகம்மது அஸ்லம்

**முகம்மது அஸ்லம் **  (*M. S. M. Aslam*,  பிறப்பு: மே 19 1955),  இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான, 2010 பொதுத் தேர்தலில்,*(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சியின் சார்பில் தெரிவு செய்யப்பட்ட தேசிய பட்டியல் உறுப்பினர். 
## வாழ்க்கைக் குறிப்பு
பேருவளை 37, ஜெம் வீதி,  தர்காடவுனில் வசிக்கும் இவர் இசுலாம் மதத்தைச் சேர்ந்தவர். இவர் ஒரு வணிகர்.

## உசாத்துணை
* முகம்மது அஸ்லம்

பகுப்பு:இலங்கை அரசியல்வாதிகள்
பகுப்பு:1955 பிறப்புகள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:வாழும் மக்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
கிரிம் சகோதரர்கள்

ஜேக்கப் கிரிம் (ஜனவரி 4, 1785 – செப்டம்பர் 20, 1863) மற்றும் வில்லெம் கிரிம்(பெப்ரவரி 24, 1786 – டிசம்பர் 16, 1859) என்னும் இரு ஜெர்மானிய பண்பாட்டு ஆராய்ச்சியாளர்கள் மற்றும் மொழியியலாளர்கள் **கிரிம் சகோதரர்கள்** (*Brothers Grimm*, இடாய்ச்சு: *Die Brüder Grimm* / *Die Gebrüder Grimm*) என்று அழைக்கப்படுகின்றனர். பழைய நாட்டுப்புற கதைகளையும், தேவதைக் கதைகளையும் சேகரித்து “கிரிம்மின் தேவதைக் கதைகள்” என்ற பெயரில் வெளியிட்டனர். அவை பெரும் புகழ்பெற்றன. தேவதைக் கதைகளுக்காகவே இவர்கள் இன்று பெரிதும் அறியப்படுகின்றனர்.

இக்கதைகளின் முதல் தொகுப்பு 1812 ல் குழந்தைகள் மற்றும் வீட்டுக் கதைகள் என்ற பெயரில் வெளியானது. 200 கதைகள் கொண்டிருந்த இத்தொகுப்பிலிருந்த கதைகளில் வன்முறையும் சோகமும் மண்டியிருந்தன. பின்னாளில் இவை குழந்தைகளுக்கான மகிழ்ச்சிகரமான கதைகளாக மாற்றப்பட்டுவிட்டன. சிண்ட்ரெல்லா, தூங்கும் அழகி, ரபுனசெல், சுனோ வைட், தவளை இளவரசன், ஹான்சல் அண்ட் கிரேட்டல் ஆகியவை இன்றளவும் உலங்கெங்கும் புகழ் பெற்று விளங்குகின்றன.

ஜேக்கப் கிரிம் கதைகளைத் தவிர வேறு துறைகளிலும் சாதனைகளைப் புரிந்துள்ளார். மொழியறிவியல் துறையில் புலமை பெற்ற இவர் காலப்போக்கில் சொற்களில் ஓசைகள் எவ்வாறு மாறுகின்றன என்பது குறித்து ஆய்வு செய்துள்ளார். இவரது கண்டுபிடிப்புகள் கிரிம்மின் விதி என்று அழைக்கப்படுகின்றன. தொழில்முறையில் ஒரு வழக்கறிஞரான அவர், ஜெர்மானிய சட்டச் சொற்களின் மூலத்தை ஆராய்ந்து 1828ல் ஒரு ஆய்வு நூலை வெளியிட்டார். தன் சகோதரருடன் சேர்ந்து ஒரு பெரும் இடாய்ச்சு அகரமுதலியை உருவாக்க முயன்றார்.  A முதல் D வரையான எழுத்துகளின் சொற்கள் முடிவடைந்த நிலையில், ஜேக்கப்பின் மரணத்தால் இப்பணி தடைபட்டது. கிரிம் சகோதரர்கள் இடாய்ச்சு மொழியறிவியலின் முன்னோடிகளாகக் கருதப்படுகின்றனர்.

பகுப்பு:மொழியியலாளர்கள்
பகுப்பு:செருமானிய எழுத்தாளர்கள்
ஷாஜஹான் (சிற்றிதழ்)

**ஷாஜஹான்** திருச்சியிலிருந்து 1951ம் ஆண்டு மாதமிரு வெளிவந்த ஒரு இசுலாமிய இதழாகும். ஷாஜஹான், மும்தாஜ், தாஜ்மகால் ஆகிய மூன்று பெயர்களிலும் இதழ்கள் வெளிவந்திருப்பது ஒரு அவதானிக்கத்தக்க ஒன்றாகும்.

## ஆசிரியர்
* இரசூல் மதனி. 
இவர் குறிப்பிடத்தக்க இஸ்லாமிய சிறுகதை எழுத்தாளர்களுள் ஒருவராவார். 'ஈத்முபாரக்", 'இரு எலும்புக் கூடுகள்", ' பாழடைந்த பள்ளிவாசல்" ஆகிய சிறுகதை தொகுதிகளை வெளியிட்டிருக்கிறார். 
## பொருள்
'ஷாஜஹான்' என்றால் ' உலகப் பேரரசன்" என்று பொருள்படும்.
## உள்ளடக்கம்
இவ்விதழில் தரமான இலக்கிய ஆக்கங்கள் இடம்பெற்றிருந்தன. குறிப்பாக இஸ்லாமியச் சிறுகதைகள் எப்படி இருக்க வேண்டும் என்ற கேள்விக்கு மிகத் தெளிவான விளக்கத்தை வழங்கும் ஆக்கங்களும் இடம்பெற்றிருந்தன.
பகுப்பு:இசுலாமிய தமிழ் இதழ்கள்
பகுப்பு:இந்தியத்  தமிழ் இதழ்கள்
தமிழ் அருவி (சிற்றிதழ்)

**தமிழ் அருவி** இராமநாதபுரத்திலிருந்து 1994ம் ஆண்டில் வெளிவந்த ஒரு திங்கள் (மாத) இதழாகும். இதன் ஆசிரியராக இருந்தவர் முனைவர் எஸ். எம். எம். கமால். 

## உள்ளடக்கம்

இவ்விதழில் கலை, பண்பாடு தொடர்பான ஆக்கங்கள் இடம்பெற்றிருந்தன. இதில் இசுலாமிய எழுத்தாளர்களின் படைப்புகளும் இடம்பெற்றிருந்தன. சிறுகதைகள், கவிதைகள், கட்டுரைகள், ஆய்வுக் கட்டுரைகள், கேள்வி பதில் போன்ற பல்துறை பொருட்களுக்கும் முக்கியத்துவம் கொடுக்கப்பட்டிருந்தது.

பகுப்பு:இந்தியத்  தமிழ் இதழ்கள்
உணவுக்குழாய் அழற்சி

**உணவுக்குழாய் அழற்சி**  அல்லது **உணவுக்குழலிய அழற்சி** (esophagitis / oesophagitis) என்பது சில குறிப்பிட்ட காரணங்களால் உணவுக்குழாயில் ஏற்படும் அழற்சியாகும், இது கடியதாகவோ அல்லது நெடுங்காலத்து நோயாகவோ இருக்கலாம். கடிய உணவுக்குழாய் அழற்சி சீதவழற்சியாகவோ அல்லது சீழ் உண்டாகும் அழற்சியாகவோ காணப்படும், அதேவேளையில் நெடுங்காலத்து உணவுக்குழாய் அழற்சியானது மிகைவளர்ச்சியாகவோ அல்லது நலிவுற்றதாகவோ இருக்கலாம். 
## காரணங்கள்
### தொற்று
நோய் எதிர்ப்பாற்றல் குறைவாக உள்ளோர்க்கு தொற்றுக்களால் ஏற்படும் உணவுக்குழாய் அழற்சி உருவாகுகின்றது. இவற்றின் வகைகளாவன:
* கண்டிடா உணவுக்குழாய் அழற்சி (:en:Esophageal candidiasis)
* தீநுண்ம உணவுக்குழாய் அழற்சி
** கேர்ப்பிசு (:en:herpes esophagitis)
** பெருங்குழியத் தீநுண்மம் (:en:cytomegalovirus)

அகநோக்கி மூலம் இவற்றை வேறுபடுத்தி அறியமுடியும்.

### ஏனைய காரணங்கள்
* பொதுவான காரணியாக விளங்குவது இரையக உண்குழலியப் பின்னோட்ட நோய் ஆகும், இதனால் ஏற்படும் உணவுக்குழாய் அழற்சியானது பின்னோட்ட உணவுக்குழாய் அழற்சி (reflux esophagitis) எனப்படுகின்றது. 
* அமில அல்லது கார வேதியியல் கலவைகள் காயத்தை ஏற்படுத்துவதாலும் உணவுக்குழாய் அழற்சி ஏற்படுகின்றது. கவனக்குறைவாக வீட்டில் வைக்கப்படும் பொருட்களால் சிறுவர்களில் பொதுவாக இவ்வகையைச் சந்திக்கமுடிகின்றது, மேலும் அரிக்கும் திரவங்களைப் பயன்படுத்தி தற்கொலைக்கு முயற்சிப்போரிலும் இதைக்காணலாம்.
* கதிர்வீச்சுச் சிகிச்சையால் ஏற்படும் கதிர்வீச்சால் காயம் ஏற்பட்டு இந்நோயை உண்டாக்கலாம்.
* மூக்கு இரையககுழாய் மூலம் உணவு, நீராகாரம் செலுத்தப்படுவோரிற்கும் உணவுக்குழாய்க் காயம் ஏற்படுகின்றது.  
* அமில மிகைப்பு.
* மிதமிஞ்சிய மதுபானப் பயன்பாடு

## தீவிரத்தை வகைப்படுத்தல்
நான்கு வகுப்புக்களாக உணவுக்குழாய் அழற்சியின் தீவிரம் லொஸ் ஏஞ்சல்ஸ் வகைப்பாட்டைத் தழுவி வகைப்படுத்தப்பட்டுள்ளது.:

## மேற்கோள்கள்

பகுப்பு:சமிபாட்டுத் தொகுதி நோய்கள்
பகுப்பு:அழற்சி
பாஸ்கா புகழுரை

**பாஸ்கா புகழுரை** (*இலத்தீன்: Praeconium Paschale*) என்னும் பாடல், புனித சனியன்று பாஸ்கா திருவிழிப்பின் போது கத்தோலிக்க திருச்சபையில் பாடப்படும் பாடலாகும். இது திருத்தொண்டராலோ அல்லது குருவாலோ பாஸ்கா தீயையும் திரியையும் மந்திரித்த பிறகு, இறைவாக்கு வழிபாட்டிற்கு முன்பு பாடப்படும். ஆங்கிலிக்கம், லூதரனியம் போன்ற கிறித்தவ உட்பிரிவுகளிலும் இம்முறை உண்டு.

இப்பாடலின் முடிவில் புனித ரோம பேரரசருக்காக (Holy Roman Emperor) வேண்டுதல் செய்வது 1955-வரை வழக்கில் இருந்தது. 1955-இல் செய்யப்பட்ட திருவழிபாட்டு சடங்குகளின் திருத்தங்களில் இது இடம் பெறவில்லை. மாறாக, நாட்டுத் தலைவர்கள் தம் மக்களை நேரிய வழியில் ஆட்சி செய்யவேண்டும் என்னும் கருத்துக்காக இறைவேண்டல் நிகழ்த்தப்பட்டது. 1970-இல் இப்பகுதி முற்றிலுமாக நீக்கப்பட்டது.

## பாடல் வரிகள்

## மேற்கோள்கள்
 

பகுப்பு:கத்தோலிக்கம்
பகுப்பு:கிறித்தவப் பாடல்கள்
பகுப்பு:கிறித்தவ இறைவேண்டல்கள்
பரூஉமோவாய்ப் பதுமனார்

பரூஉ மோவாய்ப் பதுமனார் சங்ககாலப் புலவர்.  இவரது பாடல் ஒன்றே ஒன்று உள்ளது. அது குறுந்தொகை பாடல் எண் 101 ஆகும்.

மோவாயை இப்போது தாவாய் என்கிறோம். இப்புலவரது தாவாய் பருமனாகத் தோற்றமளித்ததால் இவரை இந்தப் பதுமனாரை உறுப்பால் அடையாளம் காட்டிக் குறிப்பிடலாயினர்.

## பாடல் சொல்லும் செய்தி
பொருள் தரும் அறத்தால் புத்தேள் நாடு பெறலாம்.

அவன் அவளது தோள்மேல் கிடக்கும் உலகத்தையும், அவள் இல்லாத வீடுபேற்று உலகத்தையும் சீர்தூக்கிப் பார்க்கிறான். இரண்டு சமம் ஆகா என அவனுக்குப் படுகிறது. அவன் தோள்மேல் இருக்கும் நாளே மேன்மை உடையது என்று தீர்மானிக்கிறான். (அவளை அவன் பிரியவில்லை)
## மேற்கோள்கள்


பகுப்பு:சங்கப் புலவர்கள்
பறநாட்டுப் பெருங்கொற்றனார்

**பறநாட்டுப் பெருங்கொற்றனார்** சங்ககாலப் புலவர். இவரது பாடல் ஒன்றே ஒன்று உள்ளது. அது அகநானூறு 323.

பறநாடு என்பது பறம்புநாடு. இது 300 ஊர்களைக் கொண்டது. சங்ககாலத்தில் இதன் அரசன் பாரி.
thumb|222px|right|ஆலி
## பாடல் சொல்லும் செய்தி
அவன் பிரிந்துள்ள காலத்தில் அவள் ஏங்குகிறாள். தோழி அவளைத் தேற்றுகிறாள். அவளைத் தேற்றச் சொல்பவை:

கற்பு மேம்படுவி! இதோ இதனைக் காண வருக. மழைப்புயல் உன் கூந்தலைப்போல் கால் இறங்கியுள்ளது. அவர் இவ்வூர் அலர் கெட வருவர் என்பது வாய்மையாகிவிட்டது. - என்கிறாள்.

கற்பு மேம்படுவி! 
:கற்பில் மேம்பட்டு விளங்குபவளே
இடி
:**பாம்பின் பை பட இடிக்கும்**. இடிமுழக்கம் கேட்டால் படமெடுத்தாடும் பாம்பின் படம் தானே சுருங்கிவிடும்.
பையத் தடவரல் ஒதுக்கம்
:தலைவி மெல்ல மெல்லத் தடவித் தடவி அடியெடுத்து நடப்பாளாம்.
புயல்
:தலைவியின் கூந்தலைப் போலக் கால் வீழ்த்ததாம்
:மூங்கில் காட்டில் யானைக்கூட்டம் செல்வது போல வானில் செல்கிறதாம். 
ஆலி அழிதுளி
:வானத்தில் உலவும் மழைமேகத்தில் நீர்த்துளிகள் உருண்டு திரண்டு அழிந்து சிறுசிறு துளியாக உள்ளனவாம்.

பகுப்பு:சங்கப் புலவர்கள்
டெரின் அலஸ்

**டெரின் அலஸ்**  *(Tiran Alles)*,  இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான, 2010 பொதுத் தேர்தலில்,*(சுதந்திர இலங்கையின் 14 வது பொதுத் தேர்தல்)* ஜனநாயக தேசிய முன்னணியின் சார்பில் தெரிவு செய்யப்பட்ட தேசிய பட்டியல் உறுப்பினர். 
## வாழ்க்கைக் குறிப்பு
99/6, ரொஸ்மன்ட் பிளேஸ், கொழும்பு 07 இல் வசிக்கும் இவர் பௌத்த மதத்தைச் சேர்ந்தவர். இவர் ஒரு கம்பனித் தலைவர்

## உசாத்துணை
* டெரின் அலஸ்

பகுப்பு:இலங்கை அரசியல்வாதிகள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:வாழும் மக்கள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்